ଡିସସେମିନେଟେଡ ଇଣ୍ଟ୍ରାଭାସ୍କୁଲାର କୋଆଗୁଲେସନ ବା ଡିଆଇସି  (ଇଂରାଜୀ ଭାଷାରେ / ) ରୋଗରେ ସାରା ଶରୀରର ରକ୍ତ ଜମାଟ ତିଆରି ହୋଇ ମାଇକ୍ରୋ ରକ୍ତନଳୀଙ୍କୁ   ଅବରୋଧ କରିଦିଏ  । ଛାତି ଯନ୍ତ୍ରଣା  , ଅଣନିଶ୍ୱାସୀ  , ଗୋଡ଼ ଯନ୍ତ୍ରଣା, ବାକ୍ ସମସ୍ୟା, ବିଭିନ୍ନ ଅଙ୍ଗ ଚାଳନାରେ ଅସୁବିଧା ହୋଇପାରେ । ଅତ୍ୟଧିକ କ୍ଲଟିଙ୍ଗ ଫ୍ୟାକ୍ଟର   ବ୍ୟବ‌ହୃତ ହେବା ଫଳରେ ପରିମାଣ କମିଯାଏ ଓ ତା 'ପରେ ଅଧିକ ଜମାଟ ନହୋଇପାରି ରକ୍ତସ୍ରାବ ହୁଏ । ଏହି ରକ୍ତସ୍ରାବ ଯୋଗୁ ପରିସ୍ରାରେ ରକ୍ତ  , ଝାଡ଼ାରେ ରକ୍ତ   ଓ ଚର୍ମରେ ରକ୍ତ ପଡ଼େ । ଫଳରେ ଅଙ୍ଗପ୍ରତ୍ୟଙ୍ଗ ଫେଲ   ମାରି କାମ କରିପାରନ୍ତିନି । ସାଧାରଣତଃ ସେପ୍ସିସ, ଅପରେଶନ  , ବଡ଼ ଆଘାତ  , କର୍କଟ ରୋଗ,   କାରଣମାନଙ୍କ ଯୋଗୁ ଏହି ରୋଗ ହୁଏ । ଏହା ବ୍ୟତୀତ ସାପକାମୁଡ଼ା, ତୁଷାରକ୍ଷତ, ଦଗ୍ଧ କାରଣ ଯୋଗୁ ଅଳ୍ପ କେତେକ ଲୋକଙ୍କର ହୁଏ । ଏହାର ଦୁଇ ପ୍ରକାର ଉପସ୍ଥାପନା ହୁଏ ଯଥା:- ଆକ୍ୟୁଟ ବା ଦୃତ ଆରମ୍ଭ ଓ କ୍ରନିକ ବା ଧୀର ଆରମ୍ଭ । ରକ୍ତ ପରୀକ୍ଷା   କରି ରୋଗ ନିର୍ଣ୍ଣୟ କରିହୁଏ । ରକ୍ତରେ ଥ୍ରମ୍ବୋସାଇଟୋପେନିଆ  , ଅଳ୍ପ ଫିବ୍ରିନୋଜେନ  , ଅଧିକ ଅଇଏନଆର  , ବା ଅଧିକ ଡି-ଡାଇମର  ଥାଇପାରେ । ଅନ୍ତର୍ନିହିତ କାରଣ ଅନୁସାରେ ଚିକିତ୍ସା କରାଯାଏ । ଔଷଧ ମଧ୍ୟରେ ପ୍ଲାଟେଲେଟ ଟ୍ରାନ୍ସଫ୍ୟୁଜନ  , କ୍ରାୟୋପ୍ରେସିପିଟେଟ  , ଫ୍ରେସ ଫ୍ରୋଜନ ପ୍ଲାଜମା   ଦିଆଯାଏ । କ୍ରନିକ କେଶ୍‌ରେ ହେପାରିନ ଉପକାରରେ ଆସେ । ଡାକ୍ତରଖାନାରେ ଆଡମିଶନ ହୋଇଥିବା ରୋଗୀଙ୍କ ମଧ୍ୟରୁ ୧% ରୋଗୀଙ୍କର ଏହି ରୋଗ ହୁଏ । ସେପ୍ସିସ ରୋଗଙ୍କ କ୍ଷେତ୍ରରେ ୨୦%ରୁ ୫୦% ରୋଗୀଙ୍କର ଏହି ରୋଗ ହୁଏ । ମୃତ୍ୟୁ ସଙ୍କଟ ମଧ୍ୟ ୨୦-୫୦% ରହେ ।